### 14.    Beslutning om fremrykning af anlægsbudgettet til udvendig vedligeholdelse i 2021

**Åbent**

Sagsnr.: 326-2020-12870       J.nr.: 82.00.00           Dokumentnr.:
326-2020-155654

**Sagstype**

Beslutning.

**Resume og sagens baggrund**

Med henblik på at understøtte aktiviteten i den private
sektor i [adresse] besluttede Kommunalbestyrelsen den 24. juni 2020 at fremrykke
og igangsætte en række anlægsaktiviteter til udførelse i 2020.

Der blev således fremlagt forslag om at fremrykke for i alt
5 mio. kr. af anlægsbudgettet til udvendig vedligeholdelse i 2021 til udførelse
i 2020. Kommunalbestyrelsen besluttede, at der skulle arbejdes videre med
forslaget. Der lægges derfor op til, at der gives en anlægsbevilling til
udførelse af opgaverne. Prioriteringen vil overordnet følge den prioritering,
som Teknik- og Miljøudvalget har besluttet for anlægsbudgettet til udvendig
vedligeholdelse i 2020.

**Indstillinger**

Direktøren indstiller,

1.
at der gives en anlægsbevilling på 5,0 mio. kr. i 2020 finansieret ved
en fremrykning af en del af det afsatte rådighedsbeløb i 2021 til udvendig
vedligeholdelse i 2021, og

2.
at anlægsbudgettet prioriteres i tråd med Teknik- og Miljøudvalgets
prioritering af anlægsbudgettet til udvendig vedligeholdelse for 2020.

**Behandling**

Økonomiudvalget, Kommunalbestyrelsen.

**Sagsfremstilling**

I forbindelse med situationen i [adresse] som følge af
Covid-19 er der et ønske om at understøtte aktiviteterne i den private sektor
og dermed at modvirke eventuelle økonomiske udfordringer i samfundet.

Ejendommenes tilstand

Kalundborg Kommunes ejendommes
tilstand forbedres løbende gennem kloge prioriteringer og udbud af opgaverne.
Der er dog fortsat behov for at arbejde målrettet med at forbedre tilstanden af
den samlede bygningsmasse.

I den årlige prioritering afsættes
de enkelte projekters forventede økonomi. I det videre arbejde med projekterne
bliver økonomien vurderet nærmere og kvalificeres endeligt i forbindelse med indhentning
af tilbud.

Ejendomsstrategi

I forbindelse med vedtagelse af
budgetaftalen for 2016-2022 blev det besluttet at arbejde med optimering af
kommunens ejendomsmasse. Indsatsen omtales også som kloge kvadratmeter. For at
arbejde med kloge kvadratmeter er der behov for at skabe overblik over hvilke
ejendomme, der satses på i fremtiden. Det vil sige hvilke ejendomme, der skal
bevares på længere sigt. Det medfører et behov for at fokusere vedligeholdelsen
i disse ejendomme.

De ejendomme, der satses på, skal
afspejle de kerneopgaver, der arbejdes med på de forskellige fagområder.
Prioriteringen af vedligeholdelsen bør altså hvile på de behov, der er på disse
områder.

På den baggrund foreslås det at fremrykke en del af
anlægsbudgettet til udvendig vedligeholdelse i 2021 og at igangsætte opgaver på
ejendomsområdet.

Følgende opgavetyper vil kunne igangsættes og udføres i 2020

·
Tagudskiftning og tagrenovering

·
Ingelise Berg

·
Energistyring og tekniske installationer

Det videre forløb

Opgavetyperne er i tråd med Teknik- og Miljøudvalgets
prioritering af anlægsbudgettet til udvendig vedligeholdelse i 2020.
Fordelingen af beløbet imellem opgavetyperne vil afhænge af en kommende mere
konkret opgavebeskrivelse samt indkomne tilbud fra de indbudte entreprenører.

Det skal oplyses, at hvis der bliver tale om en fremrykning
af budget 2021, så vil den pågældende del af anlægsbudgettet for 2021 være
anvendt, og anlægsbudgettet for 2021 vil være det mindre.

**Økonomiske konsekvenser**

Der er afsat et rådighedsbeløb på i alt 11,6 mio. kr. i 2021
til udvendig vedligeholdelse af kommunens bygninger. Det bemærkes, at
restrådighedsbeløbet herefter udgør 6,6 mio. kr. i 2021.

Fremrykning af de 5,0 mio. kr. til 2020 finansieres af
kassen, og rådighedsbeløbet i 2021 reduceres tilsvarende.

[adresse] bemærkninger er indarbejdet i sagen.

**Økonomiudvalgets møde den 19.
august 2020:**

Anbefales.